Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
11 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าเปิดตลาดขึ้นกว่า 2 จุด ก่อนแกว่งตัวรีบาวด์ต่อ หลังจากที่สามารถทะลุแนวต้าน Downtrend Line ขึ้นมาในเมื่อวานนี้ ดัชนีขึ้นไปทำจุดสูงสุดของวันที่ระดับ 1,769.98 จุด และปิดภาคเช้าที่ 1,762.51 จุด ปรับตัวเพิ่มขึ้น 1.56 จุด ด้วยมูลค่าซื้อขายราว 2.8 หมื่นล้านบาท ภาพรวมการแกว่งตัวของดัชนี SET ยังเป็นลักษณะ Rebound แบบ V-Shape
มุมมองตลาดช่วงบ่าย: เรามองดัชนี SET มีโอกาสรีบาวด์ขึ้นต่อก่อนวันหยุดยาวสงกรานต์ ตามโมเมนตัมขาขึ้นที่แข็งแรง โดยมีแนวต้าน 1,780 จุด และมีแนวรับของการรีบาวด์ครั้งนี้ 1,760 จุด (จากแนวต้านกลายเป็นแนวรับ) อย่างไรก็ดีหากดัชนีวกกลับปิดหลุดแนวรับดังกล่าวให้ใช้เป็นจุด Stop Loss
กลยุทธ์ในช่วงบ่าย: นักเก็งกำไรแนะนำซื้อแนวรับ 1,760 จุด คาดหวังการรีบาวด์แนวต้าน 1,780 จุด และ Stop Loss หากดัชนีวกกลับปิดหลุดแนวรับดังกล่าว
Point of View
V-Shape! Shining Stock บ่ายนี้ เลือก WICE หลังจากราคาปรับตัวลงต่อเนื่องในสัปดาห์ที่ผ่านมา กราฟรายวันเริ่มส่งสัญญาณเชิงบวก ราคารีบาวด์จากจุดต่ำด้วยสัญญาณซื้อจาก Modified Stochastic (K&gt;%D) ประกอบกับราคาทิ้ง GAP DOWN ไว้ ทำให้เรามองว่า WICE มีโอกาสรีบาวด์ต่อในช่วงบ่าย ทั้งนี้คาดหวังการขึ้นปิด GAP ที่ 6.15 บาท โดยหุ้นมีแนวรับ 5.20 บาท อย่างไรก็ดี หากราคาปิดหลุด 5.0 บาท ให้ Cut Loss ออกก่อน